**Ministru kabineta rīkojuma projekta “Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” izstrādāts, pamatojoties uz Ministru kabineta 2014. gada 3. septembra rīkojuma Nr. 475 „Par Darbības programmu pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” (turpmāk – Rīkojums) 3. punktu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Rīkojumam, Labklājības ministrija ir pārstāvējusi Latvijas intereses sarunās ar Eiropas Komisiju (turpmāk – EK) par darbības programmas apstiprināšanu. Pēc sarunām ar EK, darbības programmā veikti precizējumi un EK to apstiprinājusi 30.10.2014. Saskaņā ar Rīkojumu, Labklājības ministrijai jāiesniedz Ministru kabinetā precizētā darbības programma, ja tajā veiktas būtiskas izmaiņas.EK ierosinātie precizējumi pamatā attiecās uz redakcionāliem precizējumiem un teksta saīsināšanu. Iekļauti arī jauni Fonda atbalsta ieviešanu skaidrojoši punkti, pamatā par Sadarbības iestādes īstenotajām darbībām un funkciju nošķiršanu no finansējuma saņēmēja darbībām. Būtiskākie darbības programmas precizējumi attiecas uz:1) 31. punktu, kas paredz Eiropas Atbalsta fonda vistrūcīgākajām personām rādītāju svītrošanu (EK neatbalsta Fonda rādītāju izvirzīšanu nevienā dalībvalstī);2) 29. punktu, kas paredz no Fonda komplektu iegādes kritērijiem svītrot kritēriju attiecībā uz saimniecisko izdevīgumu (EK norādījusi, ka kritērijs nav attiecināms uz Fonda darbību, bet raksturo piegādātāju atlases metodoloģiju. Ir saglabāta vispārīga atsauce uz prasību organizēt atlasi, ievērojot normatīvos aktus publisko iepirkumu jomā);3) 40. punktu, kas paredz papildināt programmu ar jauniem komplektu izdales un papildpasākumu īstenošanas kritērijiem – darbības īsteno konkursa kārtībā atlasītas partnerorganizācijas, kurām ir pietiekama kapacitāte un nosacījumu – kritēriji piemērojami pieejamā budžeta ietvaros;4) 45. punktu, kas paredz, ka partnerorganizāciju atlases kvalitātes vērtēšanas kritērijos iekļaujams kritērijs attiecībā uz tiešu vai netiešu pieredzi iesniegumā plānoto papildpasākumu īstenošanā;5) 46. punktu, kas paredz, ka vismaz vienu reizi programmas īstenošanas periodā jāveic atlasīto partnerorganizāciju pārskatīšanu (attiecīgi – jaunas atlases sludināšana);6) 47. punktu, kas paredz, ka iesnieguma partnerorganizāciju atlasei iesniedzējiem būs tiesības apvienoties savā starpā, lai nodrošinātu teritoriālo pārklājumu vai īstenotu papildpasākumus;7) 61. punktu, kas paredz, ka sadarbības iestāde rīkos partnerorganizāciju kapacitātes paaugstināšanas pasākumus.Grozījumi darbības programmā neskar finanšu plānu, un tiem nav finansiālas ietekmes. Visi precizējumi darbības programmā ņemti vērā Eiropas Atbalsta fonda vistrūcīgākajām personām atbalsta plānošanā, īstenošanā un uzraudzībā, tai skaitā, iestrādāti Ministru kabineta 25.11.2014. noteikumos Nr.727 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi”, Ministru kabineta 23.12.2014. noteikumos Nr.833 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas uzraudzības noteikumi”, partnerorganizāciju atlasē un piegādātāju iepirkumā. |
| 3. | Projekta izstrādē iesaistītās institūcijas | Labklājības ministrija |
| 4.  | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieša ietekme – Fonda vadībā iesaistītās institūcijas, tostarp, Labklājības ministrija, Sabiedrības integrācijas fonds, kuras ir atbildīgas par Fonda īstenošanas normatīvā regulējuma izstrādi, aktualizēšanu, partnerorganizāciju atlasi un Fonda atbalsta īstenošanas uzraudzību. Netieša ietekme – Fonda ieviešanā iesaistītās, tostarp, partnerorganizācijas, kas piedalījušās partnerorganizāciju atlasē un finansējuma saņēmējs, kas iepērk pārtikas un pamata materiālās palīdzības preču piegādātājus atbilstoši normatīvam regulējumam publisko iepirkumu jomā. |
| 2.  | Tiesiskā regulējuma ietekme uz tautsaimniecību un administratīvo slogu | 1. Rīkojuma projekts nerada papildus ietekmi uz tautsaimniecību un administratīvo slogu, jo institūcijām projekta tiesiskais regulējums nemaina tiesības un pienākumus, kā arī veicamās darbības.
 |
| 3. | Administratīvo izmaksu monetārs novērtējums | Nav |
| 4.  | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Sabiedrības integrācijas fonds, Labklājības ministrija |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts neietekmē funkcijas un institucionālo ietvaru, nerada jaunas institūcijas. |
| 3.  | Cita informācija | Nav |

Anotācijas III., IV., V. un VI. sadaļa - MK rīkojuma projekts šo jomu neskar.

Labklājības ministrs U.Augulis

09.10.2015 16:09

648

Z.Kaljo

67201653, zane.kaljo@lm.gov.lv